ԱԺ արտաքին հարաբերությունների հանձնաժողովի ղեկավար, ՀՀԿ պատգամավոր Արմեն Աշոտյանը մտահոգված է Ռուսաստանի Դաշնության ԱԳՆ ներկայացուցչի հայտարարությամբ: Այսօր՝ հունիսի 1-ին, ՌԴ ԱԳՆ տեղեկատվության դեպարտամենտի տնօրեն Արտյոմ Կոժինը «հավանաբար ապակառուցողական» է անվանել Արցախյան հիմնախնդրի վերաբերյալ ՀՀ վարչապետ Նիկոլ Փաշինյանի դիրքորոշումը։ Վերջինս հայտարարել էր, որ Արցախը պետք է վերադառնա բանակցային սեղան: Աշոտյանը ֆեյսբուքում գրառում է կատարել ՌԴ ԱԳՆ ներկայացուցչի արտահայտած մտքի մասին: